Diari Oficial de la Generalitat Valenciana


Sumari del DOGV 1711, del 28-01-1992 (1992/823744)

ACORD de 23 de desembre de 1991, del Govern Valencià, pel qual disposa el compliment de la sentencia dictada per la sala tercera, secció setena, del Tribunal Suprem en el recurs d'apel.lació número 5149/1990 interposat per la Generalitat Valenciana contra la sentencia dictada pel Tribunal Superior de Justícia de la Comunitat Valenciana de 22 d'abril de 1990 sobre la modificació de determinats articles de l'Estatut de la Universitat d'Alacant.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1711

Data del DOGV
:   28-01-1992

Secció del DOGV
:   ALTRES DISPOSICIONS

Número del document
:   1992/823744


Data del document
:   23-12-1991

Organisme emissor
:   Conselleria de Cultura, Educació i Ciència

Tipus de document
:   Acord

Anàlisi jurídica

Acord de 23 de desembre de 1991, del Govern Valencià, pel qual disposa el compliment de la sentència dictada per la sala tercera, secció setena, del Tribunal Suprem en el recurs d'apel·lació número 5149/1990 interposat per la Generalitat Valenciana contra la sentència dictada pel Tribunal Superior de Justícia de la Comunitat Valenciana de 22 d'abril de 1990 sobre la modificació de determinats articles de l'Estatut de la Universitat d'Alacant.  
El Govern Valencià, en la reunió de 23 de desembre de 1991, va adoptar l'acord següent:  
En el recurs contenciós administratiu número 1409/89, interposat per la Universitat d'Alacant contra l'Acord de 12 de juny de 1989, del Govern Valencià, en relació amb l'acord del claustre general de la Universitat d'Alacant de 23 de novembre de 1987, sobre modificació de determinats articles de l?estatut d'aquesta universitat, la sala contenciosa administrativa del Tribunal Superior de Justícia de la Comunitat Valenciana, en data 22 d'abril de 1990, va dictar sentència estimant el recurs contenciós administratiu interposat per aquesta universitat i anul·lant l'Acord de 12 de juny de 1989, del Govern Valencià, pel qual desestimava la sol·licitud de modificació de determinats articles de l?Estatut de la Universitat d'Alacant efectuada pel claustre general.  
Segons que estableix l'article 9.1 de la Llei 62/1978, de 26 de desembre, de Protecció Jurisdiccional dels Drets Fonamentals de la Persona, es va acomplir la sentència esmentada per Acord de 23 de juliol de 1990, del Govern Valencià, pel qual fou modificat el Decret 107/1985, de 22 de juliol, del Consell de la Generalitat Valenciana, pel qual fou aprovat l'Estatut de la Universitat d'Alacant, en el sentit següent:  
1r. S'afegeix un apartat segon a l'article 7 actual, amb la redacció següent:  
«Correspon a la Junta de Govern aprovar la creació dels departaments, tenint en compte l'interès general i els fins superiors de la Universitat, i també els mitjans i les disponibilitats d'aquesta, sense més, limitacions que les que la mateixa Junta de Govern establesca per via reglamentària».  
2n. Es deroga:  
a) L'incís «per tal d'aconseguir el nombre mínim de professors exigits per a la constitució del departament», de l'article 8.1.c).  
b) L'apartat e de l'article 8.1.  
c) La disposició transitòria sisena.  
Interposat recurs d'apel·lació per la Generalitat Valenciana davant la sala corresponent del Tribunal Suprem, aquesta, en data 13 de juny de 1991, va dictar sentència el veredicte de la qual és del tenor literal següent:  
«Que estimant el recurs d'apel·lació núm. 5149 de l'any 1990, interposat en nom i representació del Consell de la Generalitat Valenciana i pel ministeri fiscal, contra la sentència de la sala contenciosa administrativa del Tribunal Superior de Justícia de la Comunitat Valenciana de 22 d'abril de 1990, reconeguda en el recurs núm. 1409 de l'any 1989, interposat per la representació de la Universitat d'Alacant contra l'Acord de 12 de juny de 1989, del Consell de la Generalitat Valenciana, adoptat en relació amb la modificació de determinats articles dels estatuts de la Universitat d'Alacant, hem de revocar i revoquem la sentència apel·lada, ja que va anul·lar l'Acord de 12 de juny de 1989, del Consell de la Generalitat Valenciana, que declarem ajustat a dret, i condemnem la Universitat d'Alacant en les costes produïdes en primera instància».  
En atenció d'aquests motius, a proposta del Conseller de Cultura, Educació i Ciència, el Govern Valencià  
ACORDA:  
Primer  
Anul·lar l'Acord de 23 de juliol de 1990, del Govern Valencià, pel qual es disposa l'acompliment de la sentència dictada per la sala contenciosa administrativa del Tribunal Superior de Justícia de la Comunitat Valenciana en el recurs contenciós administratiu núm. 1409/1989, interposat per la Universitat d'Alacant sobre modificació de determinats articles per Decret 107/1985, de 22 de juliol, del Consell de la Generalitat Valenciana.  
Segon  
Confirmar l'Acord de 12 de juny de 1989, del Consell de la Generalitat Valenciana, pel qual desestima la sol·licitud de modificació de l?Estatut de la Universitat d'Alacant efectuada pel claustre general el dia 23 de novembre de 1987, per estar aquest acord ajustat a dret.  
València, 23 de desembre de 1991.  
El Conseller Secretari del Govern Valencià,   
EMERIT BONO I MARTINEZ